इवेंट में पहुंचते ही टूटी एक्ट्रेस की सैंडल, यूजर्स बोले- इतनी महंगी चीजें बेइज्जती ही करवाती हैं
Bollywood Actress Daisy Shah Trolled - एक्ट्रेस डेजी शाह को हाल ही में एक इवेंट में स्पॉट किया गया। इस दौरान वो काफी ज्यादा परेशान नजर आईं। दरअसल इवेंट में पहुंचते ही डेजी की चप्पल टूट गई
एक्ट्रेस डेजी शाह को हाल ही में एक इवेंट में स्पॉट किया गया। इस दौरान वो काफी ज्यादा परेशान नजर आईं। दरअसल इवेंट में पहुंचते ही डेजी की चप्पल टूट गई और इस वजह से वो बीच रास्ते में बैठ गईं। इस दौरान पैपराजी ने उन्हें कैप्चर कर लिया, जिसमें वो सीढ़ियों पर बैठकर उसे ठीक करती हुई नजर आ रही हैं।
नीचे मेरी हील टूट गई थी- डेजी
इस वीडियो में एक फोटोग्राफर डेजी से कहता है, 'कोई बात नहीं, मैडम आराम से। आपकी गाड़ी आगे चली गई।' इस पर डेजी कहती हैं- 'आएगा वो लेकेर वापस।' फिर आगे जा कर डेजी जूते पहन कर पैप्स को पोज देते हुए कहती हैं, 'नीचे मेरी हील टूट गई थी।' हालांकि, कुछ ही देर में डेजी की कार आ गई और वो उसमें बैठकर निकल जाती हैं।
लोगों ने किया डेजी को ट्रोल 
लेकिन डेजी के इस वीडियो को देखने के बाद सोशल मीडिया यूजर्स उन्हें जमकर ट्रोल कर रहे हैं। जहां एक यूजर ने लिखा, 'इतनी महंगी चप्पल लेने का क्या मतलब है। 100 रुपए का लो, एक साल चलेगी।' वहीं दूसरे यूजर ने लिखा, 'सस्ती चीजें ही अच्छी होती हैं। इतनी महंगी चीजें बेज्जती ही करवाती हैं।' वहीं कुछ लोग डेजी की सिंपलीसिटी की तारीफ कर रहे हैं। उनका कहना है कि डेजी में कोई घमंड नहीं है। उनकी सादगी देखकर बहुत अच्छा लग रहा है।
जय हो से किया बॉलीवुड डेब्यू
डेजी शाह 2014 में सलमान खान के साथ 'जय हो' में नजर आई थीं। इस फिल्म में उनके साथ तबू, पुलकित सम्राट, महेश मांजरेकर जैसे कई सेलेब्स थे। 'जय हो' के अलावा डेजी 'हेट स्टोरी 3' और 'रेस 3' में नजर आ चुकी हैं। ये दोनों ही फिल्में बॉक्स ऑफिस पर कुछ खास कमाल नहीं दिखा सकीं, लेकिन एक्ट्रेस को बॉलीवुड में पहचान हासिल हो गई।